Na temelju članka 15. stavka 2. Zakona o javnoj nabavi („Narodne novine“ broj 120/16), Školski odbor Osnovne škole Stoja na prijedlog ravnateljice škole dana 27.11.2019. godine donosi

 Izmjene Pravilnika

o provedbi postupaka jednostavne nabave u Osnovnoj školi Stoja

 Članak 1.

 Članak 6. mijenja se i glasi:

„Ograničeno prikupljanje ponuda je postupak nabave u kojem naručitelj poziva 1 (jednog) ili više gospodarskih subjekata po vlastitom odabiru da dostave ponudu sukladno uvjetima i zahtjevima iz poziva na dostavu ponuda.

Za odabir ponude je dovoljna jedna (1) pristigla ponuda koja udovoljava svim traženim uvjetima naručitelja.

Ograničeno prikupljanje ponuda provodi se za nabavu robe i usluga čija je procijenjena vrijednost bez PDV-a jednaka ili veća od 20.000,00 kuna, a manja od 70.000,00 kuna te za nabavu radova čija je procijenjena vrijednost bez PDV-a jednaka ili veća od 20.000,00 kuna, a manja od 200.000,00 kuna.

Poziv na dostavu ponuda upućuje se gospodarskim subjektima na dokaziv način (putem ovlaštenog pružatelja poštanskih usluga – dostavnica, povratnica ili druge odgovarajuće kurirske službe, faxom, elektroničkom poštom).

Poziv na dostavu ponuda iz stavka 3. ovoga članka, dodatno se može objaviti i na Profilu Naručitelja – Javna nabava.“

 Članak 2.

Članak 8. mijenja se i glasi:

„Postupak jednostavne nabave pripremaju i provode najmanje dvije ovlaštene osobe Naručitelja koje imenuje ravnatelj.

Ravnatelj može, ovisno o složenosti predmeta nabave, i u drugim postupcima nabave iz članka 4. ovoga Pravilnika za pripremu i provedbu postupka nabave imenovati i treću osobu, odnosno osobu koja može imati važeći certifikat na području javne nabave.

Cijeli tijek postupka jednostavne nabave mora biti dokumentiran**.**

O zaprimanju, otvaranju te o pregledu i ocjeni ponuda sastavlja se zapisnik.

U postupcima jednostavne nabave ne provodi se javno otvaranje ponuda.“

 Članak 3.

Članak 9. mijenja se i glasi:

„Ponude u postupku javnog prikupljanja ponuda i u ograničenom prikupljanju ponuda dostavljaju se u tajništvo Naručitelja neposrednom predajom, putem ovlaštenog pružatelja poštanskih usluga ili druge odgovarajuće kurirske službe (zaprimaju se na dokaziv način).

Rok za dostavu ponuda mora biti primjeren predmetu nabave i ne smije biti kraći od 8 (osam) dana od dana slanja poziva na dostavu ponuda, osim u slučaju žurne nabave.“

 Članak 4.

Ove Izmjene Pravilnika stupaju na snagu danom donošenja.

Klasa: 012-03/17-02/01

Urbroj: 2168-02-17-01-2

Pula, 27.11.2019.

 Predsjednik Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mojca Tavčar-Benčić